Mačingovej diéta podľa krvných skupín je jedinečným druhom stravovania, ktoré prispeje k tomu, že sa najete do štíhlosti. V čom tento systém stravovania spočíva?
Krabičková diéta nielen pre športovcov. Pomôže vám schudnúť?
Obsah článku
Dennodenne sa presviedčame o tom, že kúpiť sa dá takmer všetko. Jedlo nie je výnimkou. Krabičková diéta je určená nielen zaneprázdneným ľuďom, ktorí nemajú čas sa starať o svoju životosprávu, ale i tým, ktorí sa príliš nehrnú do varenia či študovania zásad chudnutia.
Pomocou krabičkovej diéty si možno zabezpečiť pravidelný prísun vopred objednaného jedla. Človek sa nemusí o nič starať, jednoducho si vyberie firmu a objednané porcie jedla mu doručia tam, kam chce.
Kompletná krabičková diéta na 1, 2 alebo 4 týždne
Krabičková diéta – čo to je?
Chcete zhodiť pár nadbytočných kilogramov? Najvhodnejším spôsobom je zmena jedálnička a zaradenie pohybovej aktivity do každodenného života. Pokiaľ však nemáte na zmenu životosprávy čas a po náročných dňoch v práci ani chuť, môžete vyskúšať Krabičkovú diétu. Stačí si vybrať firmu, ktorá vám podľa zvoleného programu až domov privezie chutné aj zdravé jedlá, ktoré vám pomôžu schudnúť.
Krabičková diéta pozostáva z nutrične hodnotných jedál v 5 chodoch (raňajky, desiata, obed, olovrant a večera). Ide o veľmi pohodlný spôsob redukcie váhy, pretože si nemusíte robiť starosti s rátaním kalórií, varením zdravých jedál a ich chystaním na celý deň.
Jednoduché objednanie
Krabičkovú diétu ponúka viacero firiem cez svoju webovú stránku, dovoz jedla si môžete u nich objednať cez formulár, v ktorom sa zvyčajne nachádzajú otázky ohľadom alergií a potravinových intolerancií, pýtajú sa aj na preferencie v stravovaní, vašu výšku a hmotnosť, ale aj na to, koľko chcete schudnúť, prípadne si rovno môžete vybrať program (pre diabetikov, celiatikov, vegetariánov a pod.). V súčasnosti si však môžete vybrať aj z firiem, ktoré ponúkajú hotové jedlá, resp. každý týždeň aktualizujú menu, ktoré ponúkajú a vy si musíte jedlo objednávať pravidelne deň či dva vopred. Prípadne z takých, ktoré ponúkajú krabičkovú diétu vo forme balíčkov a ich príprava vám zaberie len pár minút.
Každá firma používa na prípravu jedál iné zdroje surovín, niektoré ponúkajú čerstvo pripravené jedlá, iné balíčky s predpripravenými pokrmami, a má vlastný spôsob rozvozu. Niektoré rozvážajú jedlo každý deň skoro ráno, iné vám zas prinesú krabičky s jedlom na deň vopred. Môžete si tak veľmi jednoducho vybrať to, čo vám vyhovuje najviac.
Krabičková diéta – áno, či nie?
Diéta je vhodná skutočne pre každého, keďže obsahuje 5 zdravých jedál denne. Najviac ju však ocenia ľudia, ktorí nemajú dostatok času na prípravu zdravých jedál a zostavovanie si jedálnička či sa im nechce zisťovať bližšie informácie o zdravej životospráve. Krabičková diéta im umožní najesť sa zdravo a chutne bez najmenšej námahy.
Cena krabičkovej diéty
Pokiaľ si zvolíte donášku čerstvých jedál na každý deň, denne vás to vyjde okolo 11 – 13 eur, v závislosti od zvoleného programu a ponuky spoločnosti. Diéta zahŕňa 5 jedál, v cene je započítaný aj dovoz. Pokiaľ máte záujem o krabičkovú diétu vo forme balíčkov na niekoľko dní až mesiacov, v závislosti od zvolenej firmy a množstva jedál vás cena vyjde od cca 100 eur vyššie.
Krabičkovú diétu (klasickú s čerstvými jedlami) si môžete objednať takmer v každom meste, každá firma ponúka na svojej stránke zoznam miest, kdo ktorých jedlo dováža.
Zásady krabičkovej diéty
Hoci krabičková, stále diéta. To znamená, že pri nej treba, rovnako ako pri ostatných, dodržiavať isté pravidlá. Jedlá by ste mali jesť každý deň v približne rovnakom čase a mať medzi nimi aspoň 3-hodinovú prestávku. Posledné jedlo by ste nemali konzumovať v neskorých večerných hodinách. Je dôležité dbať na pitný režim, v prípade, že pijete kávu, mali by ste príjem tekutín zvýšiť. Je vhodné, aby ste sa vyhli alkoholu, ktorý obsahuje prázdne kalórie.